ಬೀದಿಬದಿ ವ್ಯಾಪಾರಿಗಳ ವ್ಯಾಕ್ಸಿನ್ ಪ್ರಭಾವಿಗಳ ಪಾಲಾಗ್ತಿದೆಯಾ..? ಕೊರೊನಾ ಲಸಿಕೆಯನ್ನ ಪಡೆಯಲು ಪ್ರತಿನಿತ್ಯ ಆಸ್ಪತ್ರೆಗಳ ಮುಂದೆ, ಲಸಿಕಾ ಕೇಂದ್ರಗಳ ಮುಂದೆ ಜನ್ರು ಕ್ಯೂ ನಿಲ್ತಾನೆ ಇದಾರೆ. ಆದ್ರೆ, ಒಂದಿಲ್ಲೊಂದು ಸಮಸ್ಯೆಯಿಂದ ವ್ಯಾಕ್ಸಿನ್ ಸಿಗದೇ ನಗರದ ಕೆಲವು ಕಡೆ ಗಲಾಟೆನೂ ಆಗ್ತಿದೆ. ಇದರ ನಡುವೆ ವ್ಯಾಕ್ಸಿನ್ನಲ್ಲೂ ರಾಜಕೀಯ ಇಣುಕಿದ್ರೆ ಕತೆ ಏನು? ಬೀದಿಬದಿ ವ್ಯಾಪಾರಿಗಳಿಗೆ ವ್ಯಾಕ್ಸಿನ್ ನೀಡಿಕೆಯಲ್ಲಿ ರಾಜಕೀಯ ನಡೀತಿದೆ ಅನ್ನೋ ಆರೋಪ ಕೇಳಿ ಬಂದಿದೆ. ಬೀದಿಬದಿ ವ್ಯಾಪಾರಿಗಳ ವ್ಯಾಕ್ಸಿನ್ ಪ್ರಭಾವಿಗಳ ಪಾಲು? ವ್ಯಾಕ್ಸಿನ್ ವಿಚಾರಕ್ಕೆ ಕಾಂಗ್ರೆಸ್ ಬಿಜೆಪಿ ರಾಜಕೀಯ? ಮಹಾಲಕ್ಷ್ಮೀ ಲೇಔಟ್ ಕ್ಷೇತ್ರದ ಕುರುಬರಹಳ್ಳಿಯ ಖಾಸಗಿ ಆಸ್ಪತ್ರೆಯಲ್ಲಿ ಬೀದಿ ಬದಿ ವ್ಯಾಪಾರಿಗಳಿಗೆ ಬಿಬಿಎಂಪಿ ವ್ಯಾಕ್ಸಿನ್ ಹಾಕಲು ವ್ಯವಸ್ಥೆ ಕಲ್ಪಿಸಿತ್ತು. ಆದ್ರೆ, ವ್ಯಾಪಾರಿಗಳು ತಡವಾಗಿ ಬಂದಿದ್ದಾರೆ ಅನ್ನೋ ಒಂದೇ ಒಂದು ಕಾರಣಕ್ಕೆ ವ್ಯಾಕ್ಸಿನ್ ನೀಡದೆ, ಬೇರಾರಿಗೋ ಕೊಡಲಾಗ್ತಿದೆ ಅಂತ ವ್ಯಾಪಾರಿಗಳು ಆರೋಪಿಸಿದ್ದಾರೆ.ಕೋವಿಡ್ ಕುರಿತ ಎಲ್ಲಾ ಲೇಟೆಸ್ಟ್ ಅಪ್ಡೇಟ್ಸ್ ಓದಿ ಅಂದಾಗೇ ಇದಕ್ಕೆಲ್ಲಾ ಕಾರಣ ರಾಜಕೀಯವಂತೆ. ಕೊರೊನಾ ವ್ಯಾಕ್ಸಿನ್ ವಿಚಾರದಲ್ಲೂ ರಾಜಕೀಯ ನಡೀತ್ತಿದೆ. ಇದು ಬಿಜೆಪಿ ಕಾರ್ಯಕರ್ತರ ಮತ್ತು ನಾಯಕರ ಫ್ಯಾಮಿಲಿ ವ್ಯಾಕ್ಸಿನ್ ಅನ್ನೋದು ಕಾಂಗ್ರೆಸ್ನ ಮಾಜಿ ಕಾರ್ಪೊರೇಟರ್ ಶಿವರಾಜ್ ಆರೋಪ. ಇತ್ತ, ಕೆಲವು ಬಿಜೆಪಿ ಕಾರ್ಯಕರ್ತರು ತಮಗೆ ಬೇಕಾದವ್ರಿಗೆ ಮಾತ್ರ ವ್ಯಾಕ್ಸಿನ್ ಕೊಡಿಸ್ತಿದ್ದಾರೆ ಅಂತ ಸಾರ್ವಜನಿಕರು ಸಹ ಆಕ್ರೋಶ ಹೊರ ಹಾಕಿದ್ದಾರೆ. ಒಟ್ನಲ್ಲಿ, ಕೇವಲ ಉಳ್ಳವರಿಗೆ, ಪ್ರಭಾವ ಇರೋರಿಗೆ ಮಾತ್ರ ವ್ಯಾಕ್ಸಿನ್ ಸಿಕ್ರೆ, ನಮ್ಮಂತಹ ಬಡ ವ್ಯಾಪಾರಿಗಳು ಏನ್ ಮಾಡ್ಬೇಕು ಅನ್ನೋದು ಬೀದಿ ಬದಿ ವ್ಯಾಪಾರಿಗಳ ಪ್ರಶ್ನೆ. ಇವರ ಪ್ರಶ್ನೆಗಳಿಗೆ ಬಿಬಿಎಂಪಿಯೇ ಉತ್ತರಿಸಬೇಕಿದೆ. ಅರ್ಹರಿಗೆ ಆದ್ಯತೆ ಮೇಲೆ ಲಸಿಕೆ ಸಿಗುವಂತೆ ಕ್ರಮ ಕೈಗೊಳ್ಳಬೇಕಿದೆ.